als_Latn dik_Latn tur_Latn
Kur bëhet fjalë për telefonat inteligjentë Android, Kina mbizotëron. Mund të keni dëgjuar për suksesin e madh të Xiaomi-t, një kompani që i referohen shpesh si “Apple kinez”, por që është shumë larg Apple-it sa i përket çmimeve të larta dhe të ardhurave të shumta që Apple grumbullon çdo vit. Tani një yll i ri është shfaqur në horizont: është Meizu, një tjetër kompani kineze që po korr shumë sukses këto kohët e fundit me pajisjet e saj të cilësisë së lartë dhe çmim të arsyeshëm.
Pajisja më re e prezantuar nga kompania Meizu, Blue Charm, e vërteton këtë. Ky telefon inteligjent ka parametra shumë të mira dhe kushton vetëm 112 dollarë. Për këtë çmim ju mund të merrni një telefon me ekran 5 inç me rezolucion 720 pikselë, procesorin MediaTek MT6732 me katër bërthama Cortex A53 me shpejtësi 1.5GHz, kamera të pasme 13 megapikselë, kamera ballore 5 megapikselë me hapje F2.0 dhe bateri me kapacitet 2610mAh.
Ky telefon do të operojë me sistemin Android 4.4 KitKat. Përmasat e tij janë 140.2 x 72.1 x 8.9 mm. Ai do të vijë në ngjyrë të verdhë, blu, të gjelbër, pink dhe të bardhë. Meizu Blue Charm do të hidhet në treg më 5 shkurt, por fillimisht do të shitet vetëm në Kinë.
(Herë të lexuara: 230)
als_Latn als_Latn als_Latn als_Latn